**Εγγραφές μαθητών και μαθητριών στην Α΄ Τάξη**

 **για το σχολικό έτος 2020-2021**

Αγαπητοί γονείς,

σας ενημερώνουμε ότι τη σχολική χρονιά **2020 – 2021** στην **Α΄ τάξη** του σχολείου μας θα φοιτήσουν μαθητές/τριες που γεννήθηκαν από **1-1-2014** έως και **31-12-2014**.

Οι εγγραφές θα πραγματοποιούνται, με φυσική παρουσία των γονέων, καθημερινά από την **Παρασκευή 15 Μαΐου 2020**  μέχρι και την  **Παρασκευή 29 Μαΐου 2020** μεταξύ των ωρών **09.00 έως και 13.00 μετά από τηλεφωνικό ραντεβού στο τηλέφωνο: 2237022777. (Απαραίτητο λόγω έκτακτων υγειονομικών μέτρων).**

Τα **απαιτούμενα δικαιολογητικά** για την εγγραφή στην **Α΄ τάξη** του δημοτικού σχολείου είναι τα εξής:

* **Αίτηση εγγραφής** που συμπληρώνεται στο σχολείο.
* Επίδειξη του **Βιβλιαρίου Υγείας του Παιδιού** (Β.Υ.Π.), ή προσκόμιση άλλου στοιχείου στο οποίο αποδεικνύεται ότι έγιναν τα προβλεπόμενα εμβόλια.
* **Αποδεικτικό στοιχείο** από το οποίο διαπιστώνεται η **διεύθυνση κατοικίας** του/της μαθητή/τριας. π.χ. λογαριασμός ΔΕΚΟ, συμβόλαιο ενοικίασης ή αγοράς κατοικίας, έντυπο Ε1 Φορολογικής δήλωσης.

Στο σχολείο μας εγγράφονται οι μαθητές που διαμένουν μόνιμα εντός των ορίων της Σχολικής Περιφέρειας του 2ου Δημοτικού και 2ου Νηπιαγωγείου Καρπενησίου. Τα όρια ορίζονται:

Νότια από τις οδούς Αμαζόνων - Γρ. Λαμπράκη - Ζορμπά - Νικ. Στράτου - Ιερομνήμονος - Σπ. Τσιτσάρα - Εθν. Αντιστάσεως -Ζηνοπούλου - Ιατρίδου - Ανώνυμος 22 - Ανώνυμος 21.

Βόρεια από τις οδούς Ευτυχίας - Προυσιωτίσσης - Ομήρου - Χλόης - Νικ. Στράτου - Βελουχιώτη - Χαρ. Τρικούπη.

Δυτικά από την οδό Ισιδώρας και Οδικού Κόμβου

* **Στην περίπτωση μαθητών με αναπηρία και ειδικές εκπαιδευτικές ανάγκες οι γονείς/κηδεμόνες συνυποβάλλουν γνωμάτευση από Κ.Ε.Σ.Υ. ή δημόσιο ιατροπαιδαγωγικό κέντρο ή άλλη δημόσια αρμόδια υπηρεσία, χωρίς αυτή να αποτελεί προϋπόθεση εγγραφής.**
* **Ατομικό Δελτίο Υγείας Μαθητή (Α.Δ.Υ.Μ.)** Το έντυπο θα σας δοθεί στο σχολείο προκειμένου να το συμπληρώσει ο/η παιδίατρος που θα εξετάσει το παιδί.
* **Βεβαίωση φοίτησης νηπιαγωγείου**  Για τα παιδιά που φοιτούν στο 2ο Νηπιαγωγείο Καρπενησίου δεν απαιτείται. Οι βεβαιώσεις θα παραληφθούν από το 2ο Νηπιαγωγείο. Για τα παιδιά που φοιτούν σε άλλο νηπιαγωγείο θα πρέπει οι γονείς να προσκομίσουν τη βεβαίωση φοίτησης που θα τους χορηγηθεί από το νηπιαγωγείο που φοιτά το παιδί τους.
* **Πιστοποιητικό γέννησης Δήμου ή Κοινότητας.** (Δεν απαιτείται. Αναζητείται αυτεπάγγελτα από το σχολείο μας μέσω του Πληροφορικού Συστήματος myschool του Υ.ΠΑΙ.Θ).

**Εγγραφή στο προαιρετικό Ολοήμερο Πρόγραμμα και στο Τμήμα Πρωινής Ζώνης**

Οι ενδιαφερόμενοι γονείς θα υποβάλουν σχετική αίτηση-δήλωση που θα συμπληρωθεί στο σχολείο.

Στο Ολοήμερο Πρόγραμμα δύνανται να εγγράφονται:

 α) Οι μαθητές/τριες των οποίων **εργάζονται και οι δύο γονείς/κηδεμόνες**, προσκομίζοντας **σχετική βεβαίωση του φορέα εργασίας του**ς ή **κάρτα ανεργίας, στην περίπτωση που είναι άνεργοι.** Δικαίωμα εγγραφής στο ολοήμερο δίνεται και στην περίπτωση που προσκομίζεται βεβαίωση εργασίας από τον ένα γονέα/κηδεμόνα ή κάρτα ανεργίας από τον άλλο. Για τους αυτοαπασχολούμενους, ελεύθερους επαγγελματίες, αγρότες κτλ. αρκεί η προσκόμιση πρόσφατης βεβαίωσης του ασφαλιστικού τους φορέα ή το πιο πρόσφατο ειδοποιητήριο πληρωμής του τρέχοντος έτους ακόμα και αν δεν έχει εξοφληθεί.

β) Οι μαθητές/τριες, των οποίων οι γονείς/κηδεμόνες ανήκουν σε ευπαθείς κοινωνικές ομάδες όπως:

* **πολύτεκνοι/τρίτεκνοι/μονογονεϊκές οικογένειες, γονείς/κηδεμόνες με χρόνιες παθήσεις/ενταγμένοι σε πρόγραμμα απεξάρτησης/ φυλακισμένοι,**
* πολίτες τρίτων χωρών που διαμένουν σε κέντρα ή σε δομές φιλοξενίας του ελληνικού κράτους ή της Ύπατης Αρμοστείας του ΟΗΕ και τα παιδιά τους φοιτούν σε σχολικές μονάδες Π.Ε. με εγγραφή στο πρωινό πρόγραμμα, και δεν είναι ενταγμένα στις λειτουργούσες Δ.Υ.Ε.Π.
* Η εγγραφή των μαθητών/τριών που ανήκουν σε Ευάλωτες Κοινωνικές Ομάδες (Ρομά, προσφυγόπουλα) στο Ολοήμερο Πρόγραμμα γίνεται χωρίς προϋποθέσεις.

Στο Τμήμα Πρωινής Ζώνης (07:00-08:00) έχουν δικαίωμα συμμετοχής, οι μαθητές/τριες που είναι εγγεγραμμένοι/ες και φοιτούν στο Ολοήμερο Πρόγραμμα.

Υ.Γ. Για οποιαδήποτε άλλη πληροφορία καλέστε στο **τηλ:2237022777**ή αποστείλετε **e-mail: 2dimkarpen@sch.gr**